runetrust/blame-folketinget-dk huggingface dataset:
Jacob Mark (SF), 2021-04-16:
Så jeg kan ikke lade være med at tænke, at ud over den frihed, vi er nødt til give skolerne, er vi på et eller andet tidspunkt også nødt til måske at tage fat og sige, at skoledagen i udgangspunktet skal være kortere, end den er i dag, sådan at dagen i fritidstilbuddene bliver længere.
Ole Hækkerup (S), 2009-11-06:
Hvis vi sammenligner uafhængigheden for Elsparefonden med uafhængigheden for det nye Center for Energibesparelser, er ordføreren så enig med mig i – vi kan diskutere hvor meget eller hvor lidt – at uafhængigheden for Center for Energibesparelser trods alt er lidt mindre end uafhængigheden for Elsparefonden?
Mads Rørvig (V), 2013-11-26:
Nu havde jeg egentlig ikke planlagt at tage ordet, men ordføreren nævner jo lige præcis det, som jeg forsøgte at rejse som en problematik over de to tidligere indlæg, nemlig at den foreslåede § 8 Å til skattekontrolloven indeholder, man kan sige, meget, meget vide beføjelser til skatteministeren.
Peter Skaarup (DF), 2001-05-30:
Vi synes også, at der er det problem med ændringsforslaget, som det er fremsat, at det bygger på det, man kalder en såkaldt rettighedstænkning med hensyn til faderen i forholdet, og det er ikke en forståelse af børneloven som en lov, der sikrer børnenes og familiens stabile forhold.
Jens Ove Kjeldsen (KRF), 2000-10-11:
Da vi mener, at det er en af dansk erhvervslivs stærke sider at udvikle nye produkter, er det nødvendigt, at man forholdsvis enkelt kan bevæge sig over landegrænser med sit design, også når der tænkes på størrelsen af landet. Naturligt nok medfører implementeringen af direktivet om retslig beskyttelse af mønstre også samtidig, at udenlandsk design sikres lettere adgang til det danske marked, men vi finder, at det overordnet set er til Danmarks fordel.
Kim Behnke (FP), 1997-11-13:
Derfor synes jeg, at det, man siger på vælgermøderne og i forsamlingshusene, kun repræsenterer skåltaler, for det er kun, når man står ansigt til ansigt med vælgerne, der ikke kan forstå, at reglerne er sådan, at man har vilje til at gøre noget ved det.
Ole Sohn (SF), 2002-02-27:
Vi vil også være med til at minimere antallet af sygedage, og gør vi det, har vi også været med til at udvide arbejdsstyrken, og det er det, der er behov for. Vi er heller ikke i SF enige i den cost benefit-analyse, der blev lavet i den rapport fra år 2001 om partikelfiltre på tunge køretøjer, som kommer frem til, at der kun er 50 mio. kr. at spare ved at sætte partikelfiltre på tunge køretøjer, mens det koster 600 mio. kr. at eftermontere partikelfiltrene. Det er muligt, at man kan lave nogle økonomiske analyser, som viser, at det er regnestykket, men dermed sætter man faktisk også en pris på de antal liv, der går til.
Alexander Ryle (LA), 2024-04-12:
Jeg har også set skoler, der er blevet ødelagt, og beskyttelsesrum, der er blevet etableret under jorden, og hvor man har indrettet klasselokaler, sådan at undervisningen kan fortsætte, selv om der er luftangreb udenfor – for ikke at nævne alle de menneskelige skader, der jo også har været, selvfølgelig i form af tabte menneskeliv, men også kidnappede børn, familier, der er blevet skilt fra hinanden, og folk, der har mistet deres ejendele, enten fordi deres hjem er blevet ødelagt, eller fordi de har måttet flygte derfra.
Torsten Schack Pedersen (V), 2020-12-22:
Det fører mig så til i forlængelse af det, som hr. Ole Birk Olesen spurgte om, at spørge: Hvordan har Socialdemokratiet det med, at når man gør status på den førte økonomiske politik efter halvandet år, bliver Danmark 12 mia. kr. fattigere – 12 mia. kr.?
Jacob Mark (SF), 2017-02-24:
Jeg synes, det er sjovt, at der her til sidst i debatten sådan synes jeg egentlig ikke at den startede – er ved at sprede sig en opfattelse blandt ordførerne af, at faglighed og et ønske om øget social mobilitet er hinandens modsætninger, altså at hvis man har et mål om social mobilitet, vil det være på bekostning af fagligheden.
Zenia Stampe (RV), 2021-11-23:
Det er fuldstændig afgørende, og det er også anderledes end det, jeg egentlig har hørt fra landbruget, men jeg er så rigtig glad for, at Venstre også har, kan man sige, en selvstændig holdning til spørgsmålet og ikke kun lægger sig op ad landbrugets organisationer.
Rosa Lund (EL), 2014-05-08:
Til sidst vil jeg lige sige, når nu regeringspartierne har skiftet holdning til det her – hvilket vi jo selvfølgelig er kede af i Enhedslisten, men man kunne fristes til at sige, at vi var ved at vænne os til det – at lige præcis på det her spørgsmål, som er så ideologisk, er jeg faktisk oprigtig ked af, at Socialdemokraterne og Radikale Venstre har skiftet holdning.
Jørn Jespersen (SF), 2002-05-22:
Og for det tredje har man ingen sammenligning af det beløb, der måske kunne gå til miljø, hvis det bliver vedtaget, hvis fordelingen bliver, som man forudsætter, og hvis det overhovedet kommer igennem, som Kommissionen forventer, med investeringsbehovet for at leve op til EU's miljøregler.
Søren Pape Poulsen (KF), 2016-06-01:
Er det ikke et godt signal at sende til de unge mennesker at sige: I må tage jer sammen og stramme jer an, hvis I vil på en gymnasial uddannelse, ellers skal I på noget andet, og uanset hvilken uddannelse I vælger, er det lige godt, bare I tager en uddannelse?
Karl H. Bornhøft (SF), 2010-02-09:
Jeg har givet den faktuelle oplysning, at man i Forebyggelseskommissionens rapport kan se, at når de har bedt Skatteministeriet om at regne på, hvor smertegrænsen ville gå i forhold til grænsehandelen, oplyser Skatteministeriet, at den ville gå ved 55 kr.
Karin Gaardsted (S), 2011-11-17:
I ministerrådets budget for 2012 har Nordisk Råd fået forhandlet sig frem til, at der skal gennemføres en konference i 2012 med temaet »Hvordan sikres en effektiv nordisk konsumentpolitik, der bidrager til at sikre nordiske konsumenters rettigheder?«
Marianne Jelved (RV), 2003-02-05:
Og så kommer det, mit spørgsmål retter sig imod: »Beskrivelserne anvendes som et redskab i lærersamarbejdet om fag og tværfaglige forløb frem mod trinmål og frem mod slutmål for de enkelte fag med henblik på at understøtte den enkelte elevs udvikling og behov.«
Line Barfod (EL), 2005-10-12:
Den ene var noget om det svenske valgsystem, og der må jeg altså henvise til et svar, som jeg tidligere har sendt over til hr. Søren Espersen, hvor man altså bare må konstatere, at alle OSCE-lande i Københavnsdokumentet fra 1990 har forpligtet sig til at invitere observatører til valg på nationalt plan.
Peter Skaarup (DF), 2020-02-07:
Jo, der er noget med nogle internationale forpligtelser, siger ministeren, og det er selvfølgelig klart, at hvis det er sådan, at de lande, som vi også har angivet i begrundelsen til beslutningsforslaget, ikke har gjort det, som f.eks. de thailandske myndigheder har ønsket, man gjorde, altså forhindret pædofile i at udrejse fra landene, så kan det selvfølgelig gøre indtryk.
Stinus Lindgreen (RV), 2023-05-09:
Vi er jo i gang med at diskutere et forslag fra Nye Borgerlige om at forbyde kirurgisk og medicinsk kønsskiftebehandling af mindreårige, og forslagsstillerne kan jo starte med at glæde sig over, at de allerede er halvvejs i mål uden at have foretaget sig noget som helst, idet kirurgisk kønsskifte af mindreårige allerede er forbudt – med undtagelse af muligheden for brystreduktion under specifikke forhold, hvilket dog aldrig har været anvendt i Danmark.
Roger Courage Matthisen (ALT), 2019-04-04:
Jeg turde godt ødelægge den gode stemning, for jeg har igennem et liv oplevet, hvordan den gode stemning kan være på bekostning af min selvværdsfølelse, selvværdsfølelsen hos kvinden, der bliver krænket, selvværdsfølelsen hos den danske pige med tørklæde, der bliver diskrimineret, selvværdsfølelsen hos den 9-årige transseksuelle dreng eller hos den døve unge mand, som bliver behandlet, som om han havde ebola.
Jens Peter Vernersen (S), 2003-01-29:
Jeg vil godt nu, hvor det også er finansministeren, der fører os over i den diskussion, selv om det er lidt langt fra selve hovedspørgmålet, så bare sige, at vi har fået en beregning fra Skatteministeriet over, hvad det betød, at man lavede den omlægning af de grønne afgifter.
Hans Engell (KF), 1998-04-16:
Så vil jeg gerne sige, jeg synes, at SF ligesom Det Radikale Venstre - to normalt forsvarsnegative partier - fortjener en vis anerkendelse for gennem de seneste år at have støttet deltagelsen i forsvarets fredsbevarende og fredsskabende operationer i et internationalt samarbejde.
Mette Frederiksen (S), 2021-04-13:
Nu bliver det jo ofte sagt, påstået eller antydet, at Venstre er på vej væk fra den stramme udlændingepolitik, så jeg vil egentlig gerne benytte lejligheden til forhåbentlig at få bekræftet, at Venstre selvfølgelig stadig står bag den samme udlændingepolitik, herunder at man ikke skal have et opholdsgrundlag i Danmark, hvis ikke man er berettiget dertil.
Søren Søndergaard (EL), 2002-03-22:
Jamen jeg synes da bestemt også, det er hyggeligt at bruge fredag eftermiddag herinde og også fredag aften, men hvis vi skal undgå at bruge fredag nat, så vil jeg foreslå, at hr. Bent Bøgsted svarer på spørgsmålet, for hvis hr. Bent Bøgsted svarer på spørgsmålet, så bliver jeg simpelt hen fri for at gå op igen og spørge.
Lars Christian Lilleholt (V), 2008-05-27:
Det er også meget vigtigt, at ilandene forpligter sig til bindende reduktionsmål frem til 2020, og også, at de mest udviklede ulande er med i en aftale, og at vi overfører teknologi til ulandene, således at de får mulighed for at rette op på klimaet og gennemføre reduktioner i CO2-udledningerne.
Kristian Thulesen Dahl (DF), 2003-01-21:
Dermed vil jeg også med det samme sige, at vi synes, det er utrolig ærgerligt og selvfølgelig også et minus for finansministeren, at den redegørelse, som vi fik i går, ret hurtigt efter, faktisk ganske få timer efter at vi fik den, skulle korrigeres i form af den korrektion, vi fik i Folketinget i aftes.
Anne-Mette Winther Christiansen (V), 2009-12-01:
Beslutningsforslaget, som så her er fremsat af Socialdemokraterne, pålægger regeringen at fremsætte et lovforslag, hvor man skal styrke børn og unges kreative og skabende kompetencer i folkeskolen, ved at der skal iværksættes en forsøgsordning over 3 år, og hvor ti skoler landet over får frie rammer til at gennemføre en styrkelse af de praktisk-musiske fag.
Jonas Dahl (SF), 2013-04-16:
Jeg tror sådan set, at forsvarsministeren har tænkt sig netop at lytte til de faglige vurderinger, der er i Forsvarsministeriet og sådan set også i Forsvarskommandoen, netop at lytte til og rent faktisk få en dialog med de medarbejdere, som er involveret i det her, netop at se på, hvordan man sikrer, at man optimerer den drift, der er i Forsvarskommandoen og Forsvarsministeriet, så vi i sidste ende er i stand til at levere en bedre service og en bedre ydelse til de soldater, vi sender i krig, men dybest set også en bedre bemyndigelse og bedre muligheder for at få svar på spørgsmål i Folketinget.
Jeppe Bruus (S), 2020-01-10:
Så vi er som parti ikke tilhængere af at indføre en egentlig nationaldag, og selv om det formentlig vil skuffe vores tidligere statsminister Poul Nyrup Rasmussen, som jo har fødselsdag på valdemarsdag og – uden at jeg kan vide det – formentlig ville være glad for, at vi ophøjede denne anledning til nationaldag, så støtter Socialdemokratiet altså ikke forslaget.
Jakob Engel-Schmidt (V), 2017-03-29:
Det her med at have retten til at vælge, om man vil have børn, hvornår man ønsker at være gravid, om man ønsker at afbryde sin graviditet, er en menneskeret, og jeg synes, det er både fremragende og prisværdigt, at Danmark går foran, og det glæder mig, at hele Folketinget deler den opfattelse.
Per Larsen (KF), 2024-01-30:
Så har man jo også stadig væk, som også tidligere ordførere og specielt den socialdemokratiske ordfører meget nøje har gjort rede for, det regelsæt, der er i forhold til pelsdyravl i Danmark, og derfor synes jeg også, at vi skal forkaste det her forslag og sikre, at man kan blive ved med at have pelsdyravl i Danmark.
Holger K. Nielsen (SF), 2017-03-24:
Jeg vil godt høre, om hr. Nikolaj Villumsen vil anerkende det og i den forbindelse anerkende, at EU har haft en meget, meget fredsskabende funktion i forhold til det, og at det vil det give meget voldsomme problemer, som hr. Peter Hummelgaard Thomsen meget rigtigt sagde, hvis medlemskabsperspektivet ophører for Kosovo.
Birthe Skaarup (DF), 2006-01-12:
Med denne lovgivning mener vi i Dansk Folkeparti også at der bliver taget initiativer, således at der kan gribes ind over for dokumenteret uacceptable forhold i branchen, altså en begrundet mistanke, således at man kan fratage læger deres autorisation midlertidigt, hvis der er mistanke om fare for patienterne.
Jan E. Jørgensen (V), 2015-12-11:
Det har vi ikke ekspertisen til, og det ville være fuldstændig absurd, hvis vi skulle gå ind og overtrumfe et lægefagligt skøn, en lægefaglig vurdering, og sige: Det kan godt være, I siger noget andet, men det her lægemiddel vil vi godt have godkendt, og please, kunne I tage at skynde jer lidt, så det bliver i en fart.
Frank Dahlgaard (KF), 1998-01-14:
På folkeskoleområdet er det helt afgørende, at vi har nogle helt præcise nationale målsætninger for, hvad børnene skal kunne, hvilke færdigheder de skal have og hvad de skal have af viden i hvert fag ved afslutningen af hvert klassetrin, så der er nogle fyrtårne, nogle helt klare mål at styre efter.
Poul Nyrup Rasmussen (S), 1998-03-27:
Når det gælder spørgsmålet om basen, spørgsmålet om Thule, er der vel det at sige til det, at vi stadig væk har forhandlinger i gang, som pågår med vores amerikanske part, også når det gælder Thule Airbase, når det gælder en række praktiske transportproblemer, landingsproblemer og andre problemer af lignende karakter. Kort sagt, hr. Hans-Pavia Rosing, den danske regering er at finde dér, hvor vi respekterer vores fælles interesse i en arktisk dimension, som hr. Hans-Pavia Rosing udtrykte det, og dermed også konkrete forhandlingsløsninger på nogle af de problemer, som hr. Hans-Pavia Rosing har rejst her i dag, altså håndslag på, at vi er parate til snarest at gå i gang med forhandlinger herom.
Bent Bøgsted (DF), 2007-01-11:
Men det åbner jo også mulighed for, at Dansk Folkeparti endnu en gang kan forklare, hvorfor vi synes, at det kontanthjælpsloft, som regeringen, Socialdemokratiet, De Radikale og Dansk Folkeparti indførte i forliget »Flere i arbejde«, er rigtig godt, og hvorfor vi fortsat bakker op bag det.
Mette Frederiksen (S), 2019-10-03:
Og jeg lover jer, at det godt kan være, at puljer herindefra skaber noget velfærd, men det skaber saftsuseme også bureaukrati og papirarbejde i forbindelse med at udvikle puljen, lave ansøgningsskema til puljen, få nogle til at tjekke, hvem der ansøger til de der puljer, og så skal de evalueres, og så er der sikkert nogle, der skal evaluere dem, der evaluerer.
Rasmus Horn Langhoff (S), 2021-01-19:
Det kan være i tilfælde af, at der har været, lad os sige en coronafest eller lignende, hvor der har været udbredt smitte; så giver det rigtig god mening, at man tester sig og isolerer sig, så man altså ikke bare rammer sig selv med den smitte her, men endnu værre bringer smitten videre til andre og måske endda også til sårbare personer.
Kristian Thulesen Dahl (DF), 1999-02-10:
Vi har advaret om, at overgangen fra mellemstatsligt samarbejde til overstatsligt samarbejde stiller Danmark i en elendig position i forhold til det forbehold, som unionstilhængerne har skruet sammen, og vi er med den udvikling, der nu sker, og de ting, der bliver sagt, blevet bekræftet i vores opfattelse af, at Danmark med sit forbehold - den måde, man har skruet forbeholdet sammen på, så man lader de andre lande gå videre på det retlige område - faktisk har stillet sig i den dårligste af de verdener, Danmark havde mulighed for at stille sig i. Derfor bliver Danmark naturligvis også nødt til - hvis vi vil opretholde forbeholdet i praksis, og hvis vi vil respektere det, vi har lovet befolkningen - at trække sig ud af Schengensamarbejdet, fastholde grænsekontrollen mellem Danmark og Danmarks nabolande og bevare en lang række emner som nationale anliggender - emner, som andre ønsker skal blive overnationale anliggender ad åre.
Søren Pind (V), 2015-11-13:
Kommissionen skal efter forslaget genoptage arbejdet på samme grundlag, som den oprindelig blev nedsat på, sådan at den kan færdiggøre det påbegyndte arbejde med at undersøge og redegøre for baggrunden for Danmarks deltagelse i Irakkrigen samt danske myndigheders handlinger i forbindelse med tilbageholdelse af personer i Irak og Afghanistan. Flere af mine ministerkolleger og jeg har tidligere besvaret en række folketingsspørgsmål om regeringens beslutning om at nedlægge Irak- og Afghanistankommissionen.
Jens Joel (S), 2019-05-03:
Vi vil gerne diskutere det, men jeg synes i virkeligheden, at det er så kompliceret, for rigtig mange steder kan det godt svare sig at lave energibesparelserne, ikke mindst i den private boligmasse, og så kan man jo spørge sig selv, hvad det er, der gør, at der er nogle steder, det ikke sker.
Bjarne Corydon (S), 2015-03-11:
Det kan f.eks. være, at man tager kontakt til en borger, som ikke har reageret på digital post, hvis situationen tilsiger det, eller at myndighederne minder om, at f.eks. indkaldelser og andre vigtige breve ankommer via digital post, når de alligevel snakker med borgeren i forbindelse med en hospitalsundersøgelse eller et fremmøde i borgerservice.
Line Barfod (EL), 2007-04-27:
Dels synes jeg jo, det bedste ville være, at man kunne få hjælpen, inden man kom ud i sociale problemer – det er som regel meget dyrere at hjælpe folk, når de først er blevet sat ud af deres bolig, når de først er blevet arbejdsløse, når de først er blevet skilt, når børnene først skal til at fjernes fra hjemmet – dels er det altså ikke sådan, at man har den nødvendige viden ude i kommunerne, og sagsbehandlerne har slet ikke tiden til det.
Morten Østergaard (RV), 2009-01-23:
Det må de helt selv om, og jeg synes bare, det ville klæde fru Marlene Harpsøe og Dansk Folkeparti at erkende, at den annoncekampagne var rendyrket manipulation, fordi det aldrig var på tale, og man derfor netop bidrog til at illustrere, hvorfor vi har magtens tredeling.
Erling Bonnesen (V), 2010-03-04:
Det er jo lige præcis også for at sikre det, at vi kan give en god melding til de mere end 150.000 arbejdspladser her i Danmark om, at vi vil gøre, hvad vi kan for at sikre landbruget som en af vækstmotorerne her i Danmark, så der stadig væk kan være noget beskæftigelse og indtjening.
Simon Emil Ammitzbøll (RV), 2006-02-23:
Jeg vil starte med at oplyse hr. Per Ørum Jørgensen om, at jeg faktisk i en tidligere ordveksling, jeg tror, det var med hr. Søren Pind, var inde på netop dette forhold, så der er nogle af forslagsstillerne, der har villet forholde sig til spørgsmålet.
Søren Kolstrup (EL), 2001-05-03:
Jeg skal gøre opmærksom på, at der i hvert fald er én organisation, som peger på, at det er muligt, at der er nogle saglige argumenter for en korrigering af 1990-tallet, men, siger den samme organisation, det er et stort, stort politisk problem, at vi behandler denne her sag i dag.
Jørn Jespersen (SF), 1998-12-03:
Sagen er jo, at der foreligger masser af projekter, hvor alternative behandlere og deres patienter mener at have erfaret gunstige effekter af behandlingen, og hvor de har søgt om støtte til netop at forske i den behandlingsform for at kunne dokumentere den, så man får noget viden at indsamle.
Kirsten Brosbøl (S), 2008-06-04:
Modstanden kommer fra mange forskellige sider, ikke mindst fra højrereligiøse kræfter i USA, fra visse muslimske lande og fra Vatikanet, som alle systematisk modarbejder seksualoplysning, prædiker afholdenhed frem for prævention og nægter kvinder retten til at bestemme over egen krop.
Kristian Thulesen Dahl (DF), 2012-03-28:
Derfor må finansministeren i dag kunne sige i klart sprog, at selvfølgelig vil finansministeren som statens repræsentant, som den, der varetager ejerskabet af en mastodontvirksomhed, som de danske skatteydere i et eller andet omfang jo dermed finansierer, kunne love, at alt bliver undersøgt til bunds, og at alle kritisable forhold kommer frem, og at de ansvarlige bliver stillet til ansvar.
Brian Mikkelsen (KF), 2015-12-16:
Vi har også fået afsat 360 mio. kr. til erhvervsdrivende fonde, så vi får etableret nogle flere af dem – der er nærmest ikke etableret nogen, siden den tidligere SR-regering i 1998 lavede et indgreb over for området – og det betyder, at vi nu forhåbentlig får nogle flere erhvervsdrivende fonde, som også igennem kriser kan investere og udvikle i Danmark.
Villy Søvndal (SF), 2006-01-17:
Hvad er Venstres svar på, at man sammen med Dansk Folkeparti har tvunget mennesker ned på et niveau, hvor de ikke længere kan få ordnet deres tænder, hvor de ikke kan fastholde deres bolig, og hvor rådets vurdering er, at de derfor heller ikke kan komme i arbejde?
Kristian Pihl Lorentzen (V), 2012-03-20:
I Venstres transportpolitik tager vi også hensyn til, at store dele af befolkningen lever i områder, hvor man er totalt afhængig af bilen; ja, mange familier landet over og i øvrigt også nogle steder i hovedstadsområdet er henvist til at råde over to biler for overhovedet at kunne passe deres arbejde eller uddannelse.
Louise Frevert (DF), 2002-02-28:
Jeg vil da gerne bekræfte heroppefra, at hvis alle var lige, hvad vi jo ikke er, så tror jeg rent faktisk, at med hele folkeskoleforløbet i den demokratiske ånd, den er struktureret i, og med dens pædagogik så ville alle være i stand til at kunne klare sig, men vi er forskellige, vi er meget forskellige, og vi kommer også fra forskellige miljøer.
Kristian Thulesen Dahl (DF), 2013-01-16:
Så jeg har glædet mig til at kunne diskutere det med statsministeren her i dag, for der er jo brug for jobskabelse her i landet, og hvis regeringen er nået til den erkendelse, at der nu skal ske noget ekstraordinært for at skabe det, vil det ikke skorte på opbakning fra Dansk Folkeparti.
Jesper Langballe (DF), 2004-01-13:
Jeg vil gerne spørge: Er statsministeren uden sans for, at en klar og entydig definition af ægteskabet som den, vi har takket være flere hundrede års tradition og kultur: ægteskabet som et livslangt og efter sin hensigt monogamt forhold mellem en mand og en kvinde med henblik på at stifte familie, med henblik på at få børn, simpelt hen er en forudsætning for friheden?
Jens Joel (S), 2021-12-09:
Så kan de borgerlige politikere jo beskrive det på alle mulige måder, men bottomline er, at man her laver en omprioritering, altså en omfordeling i forhold til den eksisterende situation, og det er der, jeg siger, at man selvfølgelig skal diskutere, om det er den mest fornuftige brug af de penge, vi har til rådighed.
Thomas Jensen (S), 2018-10-12:
Det er vi, dels fordi vi med aftalen fik luget ud i de værste liberalistiske tidsler, som den daværende Venstreregering havde med i sit udspil, og dels på grund af at Socialdemokratiet har bidraget til en langt mere balanceret planlov, end der ellers ville være kommet ud af det, hvis vi ikke havde været med ved forhandlingsbordet og i aftalen.
Ida Auken (SF), 2008-04-01:
Med hensyn til det, hr. Per Ørum Jørgensen nævner i forbindelse med kommunerne, kan jeg sige, at der i vores forslag til vedtagelse står, at der skal udarbejdes en sammenhængende plan for vandafstrømning, kloakrenovering og naturlig opstemning af voldsomme regnskyl - i samarbejde med kommunerne.
Villy Søvndal (SF), 2001-10-26:
Det var det efterår, hvor vi også fik efterlønsindgrebet sammen med de borgerlige partier, hvor vi fik indgrebet i boligstøtten sammen med de borgerlige partier, hvor man forringede medicintilskuddet sammen med de borgerlige partier, og hvor man forringede dagpengeretten sammen med de borgerlige partier.
Kim Behnke (FP), 1997-12-17:
Det kan godt være, man så til den tid kalder det en forhøjelse af arbejdsmarkedsbidraget, lige så vel som det jo allerede optræder på vores forskudsregistrering, ikke som en midlertidig ordning, men som en forhøjelse af vores arbejdsmarkedsbidrag fra 8 pct. til 9 pct. Det kan jo vise sig om et års tid, om jeg får ret.
Rasmus Prehn (S), 2016-01-26:
I forhold til Aalborg er det rigtigt, at aalborgensere og nordjyder altid ser mulighederne i problemerne frem for problemerne i mulighederne, og derfor ser man selvfølgelig også den her situation, man er havnet i, som et afsæt til at gøre noget nyt, nemlig at tænke på nye hurtigere busser.